cyanic-selkie/wikianc huggingface dataset:
ภาษาอาหรับยิวแบกแดด
สัทวิทยา
ภาษาอาหรับยิวแบกแดดยังคงรักษาหน่วยเสียงของภาษาอาหรับคลาสสิกไว้ได้ เช่น /q/ ในภาษาอาหรับคลาสสิกยังคงเป็น /q/ ในภาษาอาหรับยิวแบกแดด และภาษาอาหรับแบกแดดของชาวคริสต์ แต่จะกลายเป็น /g/ ในสำเนียงของชาวมุสลิม
เจ้าหญิงลัลลา เอมินา
เจ้าหญิงลัลลา เอมินา (Her Royal Highness Princess Lalla Amina of Morocco) ประสูติเมื่อวันที่ 8 เมษายน พ.ศ. 2497 เป็นพระราชธิดาเพียงพระองค์เดียวใน สมเด็จพระราชาธิบดีโมฮัมเหม็ดที่ 5 แห่งโมร็อกโก ประสูติแด่ เจ้าหญิงลัลลา บาเฮีย เจ้าหญิงพระวรราชชายาพระองค์ที่ 2 โดยทรงเป็นพระขนิษฐาต่างพระมารดาของ สมเด็จพระราชาธิบดีฮะซันที่ 2 แห่งโมร็อกโก พระปิตุจฉา (อาหญิง) ใน สมเด็จพระราชาธิบดีมุฮัมมัดที่ 6 แห่งโมร็อกโก รัชกาลปัจจุบัน เจ้าหญิงลัลลา เอมินา ทรงดำรงตำแหน่งประธานสมาคมกีฬาขี่ม้าแห่งชาติโมร็อกโก ตั้งแต่ปี 2542 - 2555
เสกสมรส
พระองค์ทรงเสกสมรสกับ ชารีฟ มูลัย อิดริช อัล-วาซานิ มีพระธิดาเพียงคนเดียวคือ
เจ้าหญิงลัลลา เอมินา สิ้นพระชนม์ด้วยโรคมะเร็งปอด เมื่อวันที่ 16 สิงหาคม 2555 สิริพระชันษา 58 ปี
พ.ศ. 1646
พุทธศักราช 1646 ใกล้เคียงกับ
สถานีรถไฟชินโอซากะ
สถานีรถไฟชินโอซากะ เป็นสถานีรถไฟกลางของจังหวัดโอซากะ ตั้งอยู่ในเขตโยโดงาวะ ของนครโอซากะ สถานีรถไฟโอซากะแบ่งออกเป็นสองส่วนด้วยกัน คือ ส่วนของรถไฟระหว่างเมือง และส่วนของรถไฟใต้ดิน ในส่วนของรถไฟระหว่างเมือง สถานีรถไฟโอซากะยังเป็นสถานีเปลี่ยนผ่านของรถไฟความเร็วสูงชิงกันเซ็ง ชานชาลาทางทิศตะวันตกเป็นชานชาลาของชิงกันเซ็ง สายโทไกโด มีปลายทางที่กรุงโตเกียว ในขณะที่ชานชาลาทางทิศตะวันออกเป็นชิงกันเซ็ง สายซันโย มีปลายทางที่นครฟุกุโอะกะ
สถานีรถไฟชินโอซากะ (หรือแปลคือ สถานีรถไฟโอซากะแห่งใหม่) ตั้งอยู่ห่างจากสถานีรถไฟโอซากะเดิม 3 กิโลเมตร เปิดดำเนินการในปี พ.ศ. 2507 เพื่อรองรับรถบบรถไฟชิงกันเซ็ง ที่ไม่สามารถก่อสร้างฝ่าเข้าไปในเขตใจกลางเมืองที่หนาแน่นได้ ซึ่งสถานีทั้งแห่งใหม่และเก่าสามารถเชื่อมต่อกันผ่านระบบรถไฟใต้ดิน
หญ้าพองลม
หญ้าพองลม หรือ ปู่เจ้าลอยท่า เป็นพืชในวงศ์หญ้า ขึ้นอยู่ในน้ำเป็นแพแน่นในน้ำนิ่งหรือเกาะเลื้อยบนที่ชื้นแฉะเกาะกันเป็นกระจุก สามารถพบได้ตามห้วย หนอง คลอง บึง บ่อ สระ ร่องสวนโดยทั่วไป ลำต้นมีลักษณะคล้ายฟองน้ำ แตกแขนงมาก มีรากที่ข้อ ใบแข็งหนา มีความกว้าง 1.2 เซนติเมตร ความยาวประมาณ 5 เซนติเมตร ใบรูปรีมีลักษณะมน ๆ ก้านใบโป่งพอง เพื่อกักน้ำไว้เลียงตัว  ดอกช่อ กระจายพันธุ์ในอินเดีย พม่า ไทย และอินโดจีน ในรัฐอัสสัมปลูกเป็นแพในแม่น้ำเพื่อใช้เป็นอาหารสัตว์ เมล็ดใช้เป็นอาหารในยามขาดแคลนได้ ต้นเหมาะสำหรับเป็นอาหารของวัวควาย บางครั้งเป็นวัชพืชกีดขวางทางน้ำ เมล็ดมีรสหวานมันมีสรรพคุณเป็นยาเย็น รักษาอาการตับอ่อนผิดปกติ ดับพิษและถอนพิษร้อน
พรรคไดเวียด
พรรคไดเวียดหรือพรรคชาตินิยมแห่งเวียดนามใหญ่ (Nationalist Party of Greater Vietnam; ภาษาเวียดนาม: Đại Việt Quốc dân đảng หรือ Đại Việt) เป็นพรรคการเมืองที่เน้นชาตินิยมและต่อต้านคอมมิวนิสต์ที่มีกิจกรรมในเวียดนามเมื่อพุทธศตวรรษที่ 25 พรรคนี้ยังคงมีกิจกรรมอยู่นอกเวียดนาม โดยมีเป้าหมายเพื่อให้ประเทศเป็นประชาธิปไตยแบบหลายพรรค
พรรคนี้ก่อตั้งโดยเจื่อง ตื๋อ อัญ หรือที่รู้จักกันในชื่อ อัญ ก๋า เฟือง (พี่ชายใหญ่เฟือง) สมาชิกเริ่มต้นของพรรคมีหลากหลาย เช่น ดร. ฟัน ฮวี กวต และ ดร. เหงียน ตอน ฮวาน ในสมัยที่เป็นอาณานิคมของฝรั่งเศส ไดเวียดได้จัดให้มีการต่อสู้ทางทหารเพื่อเอกราช สมาชิกไดเวียดบางคนได้รับการฝึกอบรมจากก๊กมินตั๋งในยูนนานก่อนจะมีการปฏิวัติโดยพรรคคอมมิวนิสต์ในจีน กลุ่มนี้เป็นกลุ่มที่นิยมญี่ปุ่นในสมัยสงครามโลกครั้งที่ 2 เมื่อญี่ปุ่นเข้ามายึดครองอินโดจีน หลังจากการแบ่งแยกเวียดนามใน พ.ศ. 2497 กลุ่มไดเวียดถูกคว่ำบาตรในเวียดนามเหนือ แต่ยังมีกิจกรรมต่อไปในเวียดนามใต้ โดยเป็นกลุ่มต่อต้านประธานาธิบดีโง ดิ่ญ เสี่ยม และมีส่วนในการปฏิวัติล้มล้างรัฐบาลของเสี่ยมโดยกองทัพสาธารณรัฐเวียดนาม
พ.ศ. 1647
พุทธศักราช 1647 ใกล้เคียงกับ
เอโนซูเกะ อากิยะ
เอโนซูเกะ อากิยะ  เกิดวันที่ 15 กรกฎาคม พ.ศ. 2473 จบปริญญาจากมหาวิทยาลัยวาเซดะ (Waseda) คณะภาควิชาวรรณคดีฝรั่งเศส เป็นอดีตนายกสมาคมสร้างคุณค่า คนที่ 5 และนักการเมืองคนสำคัญคนหนึ่งของประเทศญี่ปุ่น
อี ฮง-กี
อี ฮง-กี (이 홍 기; เกิด 2 มีนาคม ค.ศ. 1990) เป็นนักร้อง นักแสดง และพิธีกรชาวเกาหลีใต้ มีชื่อเสียงในฐานะนักร้องนำของวง เอฟ.ที. ไอส์แลนด์
รางวัล
1990
นกอีแพรดท้องเหลือง
นกอีแพรดท้องเหลือง เป็นนกกินแมลงขนาดเล็กท้องสีเหลืองสดใส หางพัดคล้ายนกอีแพรด ทำให้มันเคยได้รับการระบุชนิดในสกุลนกอีแพรด ปัจจุบันตั้งแต่ปี 2552 นกอีแพรดท้องเหลืองนี้กลับไปอยู่ในสกุล Chelidorhynx ซึ่งมีชนิดเดียวในสกุล และอยู่ในวงศ์นกจับแมลง (Stenostiridae) ในชื่อวิทยาศาสตร์ Chelidorhynx hypoxanthus และชื่อภาษาอังกฤษ fairy-flycatcher, yellow-bellied fantail หรือ yellow-bellied fairy-fantail
พบมากในป่าดิบชื้นบริเวณตีนเขาและกึ่งภูเขาเช่น ช่วงป่าที่มีไม้ใบกว้าง ในอนุทวีปอินเดีย แถบเทือกเขาหิมาลัย และบางส่วนของเอเชียตะวันออกเฉียงใต้ได้แก่ไทย ลาว เวียดนาม และพม่า รวมทั้งอาจพบได้ในประเทศจีน
อนุกรมวิธาน
นกอีแพรดท้องเหลืองเคยถูกจัดชนิดไว้ในสกุลนกอีแพรด (Rhipidura) วงศ์นกอีแพรด (Rhipiduridae) แต่การวิเคราะห์ดีเอ็นเอแสดงให้เห็นว่ามันเป็นญาติสนิทของนกจับแมลง ดังนั้นจึงย้ายไปอยู่ในในสกุล Chelidorhynx ซึ่งเป็นสกุลที่มีชนิดเดียว ในวงศ์ Stenostiridae
ลักษณะทางกายวิภาค
นกอีแพรดท้องเหลืองเป็นนกกินแมลงขนาดเล็กมาก มีความยาวลำตัวประมาณ 8 เซนติเมตร คล้ายนกจับแมลงที่มีหางยาว เมื่อกางหางออกเป็นรูปพัดคล้ายนกอีแพรดเป็นอย่างมากแต่นกอีแพรดท้องเหลืองมีขนาดเล็กกว่ามาก
นกชนิดนี้มีภาวะทวิสัณฐานทางเพศที่ต่างกันเล็กน้อย นกตัวผู้มีหัวและลำตัวด้านบนสีเขียวคล้ำหรือเขียวมะกอกเข้ม หน้าผากและคิ้วกว้างสีเหลืองสด แถบตาดำ ลำตัวด้านล่างเหลือง หางเรียวยาวสีเทาแกมเขียวคล้ำ ปลายหางแต้มขาว นกตัวเมีย มีแถบตาเขียวคล้ำเหมือนสีหัว
พฤติกรรม
นกซึ่งค่อนข้างเปรียว ไม่ค่อยเกาะนิ่ง ชอบบินจับแมลงที่กำลังบินอยู่กินเป็นอาหาร มักพบรวมฝูงอยู่กับนกชนิดอื่นเช่น นกกระจิบ นกกระติ๊ด นกเดินดง
มักร้องเสียงสูง "ติ๊ด ๆ" ซ้ำ ๆ เป็นเวลานาน
ถิ่นที่อยู่และการกระจายพันธุ์
พบมากในป่าดิบชื้นบริเวณตีนเขาและกึ่งภูเขา ระดับความสูง 1,500 – 2,565 เมตร ในอนุทวีปอินเดียในแถบเทือกเขาหิมาลัย เช่น เนปาล ปากีสถาน อินเดียตอนบน ภูฏาน บังกลาเทศ และบางส่วนของเอเชียตะวันออกเฉียงใต้ได้แก่ ภาคเหนือและภาคตะวันตกตอนเหนือของไทย ลาวตอนเหนือ เวียดนามตอนเหนือ และพม่า รวมทั้งอาจพบได้ในมณฑลยูนนานของจีน
.ในประเทศไทยเป็นนกประจำถิ่น มีรายงานการพบที่อุทยานแห่งชาติดอยภูคา จังหวัดน่าน อุทยานแห่งชาติดอยอินทนนท์ จังหวัดเชียงใหม่ และอุทยานแห่งชาติแม่วงก์ จังหวัดกำแพงเพชร
นิเวศวิทยาและการอนุรักษ์
นกอีแพรดท้องเหลืองมีช่วงกระจายพันธุ์ แนวโน้มของประชากรดูเหมือนจะคงที่แม้ว่าขนาดประชากรยังไม่ได้รับการนับอย่างชัดเจน องค์การระหว่างประเทศเพื่อการอนุรักษ์ธรรมชาติ (IUCN) ระบุให้มีสถานะเป็นสิ่งมีชีวิตที่มีความเสี่ยงต่ำต่อการสูญพันธุ์ (LC)
ในประเทศไทย
นกอีแพรดท้องเหลืองจัดเป็นสัตว์ป่าคุ้มครองของประเทศไทย ตั้งแต่พ.ศ. 2546 ในประเภทสัตวป่าจําพวกนกลำดับที่ 842
วิกิพีเดียภาษาอาร์มีเนีย
วิกิพีเดียภาษาอาร์มีเนีย (Վիքիպեդիա Ուիքիփետիա หรือ Վիքիպեդիա Ազատ Հանրագիտարան) เป็นสารานุกรมวิกิพีเดียที่จัดทำขึ้นในภาษาอาร์มีเนีย เริ่มสร้างในเดือนกุมภาพันธ์ ค.ศ. 2003 ภายใต้ชื่อ Հայերեն Վիքիփեդիա ก่อนเปลี่ยนชื่อเป็น Հայերեն Վիքիպեդիա ในวันที่ 5 เมษายน ค.ศ. 2012
สถิติ
ณ วันที่ 2 ธันวาคม ค.ศ. 2013 วิกิพีเดียภาษาอาร์มีเนียมรบทความครบ 200,000 บทความ ปัจจุบันมี บทความ และมีผู้ใช้ลงทะเบียน  บัญชี ซึ่งรวมผู้ดูแลระบบ  บัญชี
วิกิพีเดียภาษาอาร์มีเนียตะวันตก
ในเดือนมกราคม ค.ศ. 2018 มีการเปิดตัวอินคูเบเตอร์ภาษาอาร์มีเนียตะวันตกที่ incubator.wikipedia.org/wiki/Wp/hyw ต่อมาในเดือนเมษายน ค.ศ. 2019 จึงเปิดตัววิกิพีเดียภาษาอาร์มีเนียตะวันตกที่ hyw.wikipedia.org ภายใต้ชื่อ Ուիքիփետիա แทน Վիքիպեդիա ของภาษาอาร์มีเนียตะวันออกที่ใช้ในวิกิพีเดียภาษาอาร์มีเนีย เนื่องจากระบบทับศัพท์ที่ต่างกัน
มะเร็งในวัยเด็ก
มะเร็งในวัยเด็ก ตามมาตรฐานของสหรัฐ หมายถึง มะเร็งที่พบตั้งแต่อายุ 0–14 ปี แต่บางทีนิยามของมะเร็งในวัยเด็กรวมถึงวัยรุ่นอายุระหว่าง 15–19 ปีด้วย วิทยามะเร็งเด็ก (Pediatric oncology) เป็นแขนงของวิชาแพทยศาสตร์ที่ว่าด้วยการวินิจฉัยและรักษามะเร็งในเด็ก
มีการประมาณว่ามะเร็งในวัยเด็กทั่วโลกมีอุบัติการณ์กว่า 175,000 คนต่อปี และมีอัตราตายประมาณ 96,000 คนต่อปี มะเร็งในวัยเด็กในประเทศพัฒนาแล้วมีอัตราตายประมาณร้อยละ 20 ของผู้ป่วยทั้งหมด ตรงข้ามกับในประเทศที่ขาดแคลนทรัยากรมีอัตราตายประมาณร้อยละ 80 หรืออาจมากถึงร้อยละ 90 ในประเทศที่ยากจนมากที่สุดของโลก อุบัติการณ์ในประเทศพัฒนาแล้วหลายประเทศเพิ่มขึ้นช้า ๆ โดยอัตรามะเร็งในวัยเด็กเพิ่มขึ้นร้อยละ 0.6 ต่อปีระหว่างปี 1975 ถึง 2002 ในสหรัฐ และร้อยละ 1.1 ต่อปีระหว่างปี 1978 ถึง 1997 ในทวีปยุโรป
ปัจจัยเสี่ยง
มีการระบุปัจจัยครอบครัวและพันธุกรรมในผู้ป่วยมะเร็งในวัยเด็กร้อยละ 5–15 มีการสัมผัสสิ่งแวดล้อมและปัจจัยภายนอกร่างกายที่ทราบน้อยกว่าร้อยละ 5–10 เช่น การสัมผัสยาสูบ รังสีเอกซ์หรือยาบางชนิดก่อนเกิด ทว่า สำหรับผู้ป่วยร้อยละ 75–90 ที่เหลือไม่ทราบสาเหตุของปัจเจก ในผู้ป่วยส่วนใหญ่สันนิษฐานว่ามะเร็งเกี่ยวข้องกับปัจจัยเสี่ยงและตัวแปรหลายประการเช่นเดียวกับการเกิดมะเร็งโดยทั่วไป
ลักษณะบางอย่างที่ทำให้ปัจจัยเสี่ยงของมะเร็งในวัยเด็กแตกต่างจากมะเร็งในผู้ใหญ่ ได้แก่
นอกจากนี้ อายุคาดหมายในเด็กที่ยาวขึ้นทำให้มีเวลาสำหรับกระบวนการมะเร็งที่มีระยะแฝงนานยาวในการปรากฏมากขึ้น ทั้งยังเพิ่มความเสี่ยงของการเกิดมะเร็งบางชนิดในช่วงชีวิตภายหลัง
การวินิจฉัย
ในปี 2005 ผู้มีอายุ 0–19 ปี 2.9 คนต่อ 100,000 คนพบว่ามีมะเร็งสมองหรือมะเร็งระบบประสาทส่วนกลาง และมีผู้เสียชีวิต 0.7 คนต่อ 100,000 คน มะเร็งชนิดนี้พบบ่อยสุดในเด็กอายุระหว่าง 1 ถึง 4 ปี แต่ผู้เสียชีวิตสูงสุดอยู่ในกลุ่มอายุ 5–9 ปี ชนิดย่อยหลักของเนื้องอกสมองและระบบประสาทส่วนกลางในเด็ก ได้แก่ มะเร็งแอสโทรไซต์ (astrocytoma) เนื้องอกเกลียก้านสมอง (brain stem glioma) เนื้องอกกะโหลกและคอหอย (craniopharyngioma) เนื้องอกเซลล์ประสาทและเกลียทารกแบบเดสโมเพลเชีย (desmoplastic infantile ganglioglioma) เนื้องอกอีเพนไดมา (ependymoma) เนื้องอกเกลียระดับสูง เนื้องอกสมองน้อยวัยอ่อน (medulloblastoma) และเนื้องอกรูปแท่งคล้ายทารกวิรูปนอกแบบ (atypical teratoid rhabdoid tumor)
พยากรณ์โรค
โรคหัวใจก่อนกำหนดเป็นภาวะแทรกซ้อนระยะยาวที่สำคัญของผู้รอดชีวิตจากมะเร็งในวัยเด็กเมื่อเป็นผู้ใหญ่ บุคคลดังกล่าวมีโอกาสเสียชีวิตจากโรคหัวใจสูงกว่าประชากรทั่วไป 8 เท่า และกว่าครึ่งของเด็กที่ได้รับการรักษาโรคมะเร็งเกิดความผิดปกติของหัวใจบางชนิด แม้ความผิดปกตินั้นอาจไม่มีอาการหรือมีอาการน้อยเกินกว่าจะเข้าเกณฑ์การวินิจฉัยทางคลินิกโรคหัวใจ
คณะกรรมการโอลิมปิกและกีฬาแห่งชาติมาลี
คณะกรรมการโอลิมปิกแห่งชาติและกีฬามาลี (Comité National Olympique et Sportif du Mali; National Olympic and Sports Committee of Mali, รหัสไอโอซี: MLI) เป็นคณะกรรมการโอลิมปิกแห่งชาติที่เป็นตัวแทนของประเทศมาลีสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2506 มีสำนักงานใหญ่ตั้งอยู่ที่ประเทศมาลี เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากมาลีเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเขาค้อ อำเภอเมืองเพชรบูรณ์ (เฉพาะตำบลป่าเลา ตำบลสะเดียง ตำบลในเมือง ตำบลดงมูลเหล็ก ตำบลบ้านโคก ตำบลห้วยใหญ่ ตำบลนางั่วและตำบลท่าพล) และอำเภอหล่มสัก (เฉพาะตำบลบุ่งคล้า ตำบลบุ่งน้ำเต้า ตำบลน้ำชุน ตำบลน้ำก้อและตำบลหนองไขว่)
เขต 2
เขตเลือกตั้งที่ 2 ประกอบด้วยอำเภอน้ำหนาว อำเภอหล่มเก่าและอำเภอหล่มสัก (ยกเว้นตำบลบุ่งคล้า ตำบลบุ่งน้ำเต้า ตำบลน้ำชุน ตำบลน้ำก้อและตำบลหนองไขว่)
เขต 3
เขตเลือกตั้งที่ 3 ประกอบด้วยอำเภอวังโป่ง อำเภอชนแดนและอำเภอเมืองเพชรบูรณ์ (เฉพาะตำบลห้วยสะแก ตำบลวังชมภู ตำบลบ้านโตก ตำบลชอนไพร ตำบลนาป่า ตำบลตะเบาะ ตำบลน้ำร้อนและตำบลนายม)
เขต 4
เขตเลือกตั้งที่ 4 ประกอบด้วยอำเภอบึงสามพัน อำเภอหนองไผ่ อำเภอเมืองเพชรบูรณ์ (เฉพาะตำบลระวิง) และอำเภอวิเชียรบุรี (เฉพาะตำบลสามแยก)
เขต 5
เขตเลือกตั้งที่ 5 ประกอบด้วยอำเภอศรีเทพและอำเภอวิเชียรบุรี (ยกเว้นตำบลสามแยก)
เกิดใหม่เป็นหมาของสาวที่แอบชอบ
เป็นซีรีส์เว็บมังงะญี่ปุ่น แนวกามวิสัยสุขนาฏกรรม และสุขนาฏกรรมจินตนิยม ที่เขียนและวาดภาพประกอบโดย Itsutsuse เริ่มตีพิมพ์ลงในเว็บไซต์นิตยสาร Magazine Pocket ของโคดันชะ ตั้งแต่เดือนสิงหาคม พ.ศ. 2563 ถึงมีนาคม พ.ศ. 2565 ส่วนในนิตยสาร Shōnen Magazine R เริ่มในเดือนกันยายนปีเดียวกัน ก่อนจะย้ายจากนิตยสาร Magazine Pocket ไปที่เว็บไซต์ Suiyōbi no Sirius และ YanMaga ในเดือนมีนาคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Quad เริ่มออกอากาศในเดือนมกราคม พ.ศ. 2566
มังงะ
มังงะเกิดใหม่เป็นหมาของสาวที่แอบชอบ เขียนและวาดภาพประกอบโดย Itsutsuse เริ่มตีพิมพ์ลงในเว็บไซต์นิตยสาร Magazine Pocket ของโคดันชะ เมื่อวันที่ 2 สิงหาคม พ.ศ. 2563 และยังเริ่มตีพิมพ์ในนิตยสาร Shōnen Magazine R เมื่อวันที่ 20 กันยายนปีเดียวกัน มังงะหยุดลงในนิตยสาร Magazine Pocket เมื่อวันที่ 17 มีนาคม พ.ศ. 2565 และเผยแพร่บนเว็บไซต์ Suiyōbi no Sirius และ YanMaga นอกจากในนิตยสาร Shōnen Magazine R มีการรวบรวมไว้เป็นเล่มทังโกบง โดยเล่มแรกออกวางจำหน่ายเมื่อวันที่ 9 พฤศจิกายน พ.ศ. 2563 และเมื่อวันที่ 16 พฤศจิกายน พ.ศ. 2565 มังงะวางจำหน่ายถึงเล่มที่ 7
อนิเมะ
ในเดือนมีนาคม พ.ศ. 2565 มีการประกาศว่ามังงะจะได้รับการดัดแปลงเป็นซีรีส์อนิเมะโทรทัศน์ ที่สร้างโดยสตูดิโอ Quad กำกับซีรีส์อนิเมะโดย Takashi Andō กำกับภาพโดย Hisashi Saito ออกแบบตัวละครและกำกับแอนิเมชันโดย Kazuaki Morita และเพลงประกอบโดย Tatsuya Kikuchi ซีรีส์อนิเมะเริ่มออกอากาศตั้งแต่วันที่ 7 มกราคม พ.ศ. 2566 ทางช่องโตเกียวเอ็มเอกซ์ และ BS11 ชื่อเพลงเปิด, และเพลงปิดชื่อ  ร้องโดย Saya Aizawa Mayu Sagara และ Yurie Kozakai  โดยซีรีส์จะออกอากาศทั้งหมด 12 ตอน พร้อมกับออริจินัลวิดีโอแอนิเมชัน ที่จะรวมกับบลูเรย์ 1 และ 2 ของซีรีส์
พระพรมหัศจรรย์
พระพรมหัศจรรย์ (ศัพท์โปรเตสแตนต์) หรือ มหาบุญลาภ (ศัพท์คาทอลิก) (Beatitudes) เป็นตอนต้นใน 10 บรรทัดแรกของคำเทศนาบนภูเขา ซึ่งมีชื่อเสียงมาก และเป็นหลักคำสอนที่บุรุษผู้ยิ่งใหญ่ในยุคหลังเช่น มหาตมา คานธี และ มาร์ติน ลูเทอร์ คิง จูเนียร์ ต่างให้ความนับถือเป็นอย่างสูง ความหมายของพระพรแต่ละประการนั้นมีผู้อธิบายขยายความไว้เป็นจำนวนมาก ซึ่งต้องอาศัยความรู้ความเข้าใจในภาษาแอราเมอิกและภาษากรีกที่ใช้ในการบันทึกคำสอน และจากการรวบรวมสามารถสรุปความโดยสังเขปได้ดังนี้
เนื้อหาและอรรถาธิบาย
คำว่า "ยากจน" ในความหมายของพระเยซูคือการไม่ยึดติดกับวัตถุสิ่งของแต่มีใจยึดมั่นอยู่กับพระเจ้าเท่านั้น คนจนของพระเจ้าจึงไม่ได้หมายถึงคนจนที่ไม่มีสมบัติ เพราะคนจนแบบนี้ยังมีใจโลภในสิ่งของต่าง ๆ เพียงแต่ไม่มีโอกาสที่จะครอบครอง คนจนของพระเจ้านั้นเลือกที่จะปล่อยวางวัตถุไม่มุ่งสะสมทรัพย์สมบัติในโลกนี้แต่มุ่งแสวงหาความร่ำรวยในอาณาจักรสวรรค์ คือความเป็นอันหนึ่งอันเดียวกันกับพระเจ้านั่นเอง
พระเยซูสอนไม่ให้หนีความทุกข์แต่เผชิญหน้ากับมันและหาความหมายในความทุกข์เหล่านั้น แม้แต่พระเยซูเองก็ไม่หนีความทุกข์ แต่ทรงยอมรับพระทรมานและยอมสละชีวิตบนไม้กางเขน ซึ่งเป็นจุดเริ่มต้นของการไถ่บาป ความทุกข์จึงเป็นโอกาสให้นึกถึงพระวจนะและได้รับพระเมตตาจากพระเจ้าในที่สุด
ความมีใจอ่อนโยนนั้นหมายถึงการเป็นผู้ที่ว่านอนสอนง่าย ความสุภาพถ่อมตน ไม่เป็นศัตรูกับใคร ระวังความจองหองและริษยาที่อาจเกิดในใจได้ตลอดเวลา ผู้ที่มีจิตใจอ่อนโยนย่อมเป็นที่รักของผู้อื่น จึงเปรียบเสมือนการได้แผ่นดินโลกไว้เป็นกรรมสิทธิ์
ผู้ที่ศรัทธาในความชอบธรรมอย่างแรงกล้า ย่อมดำเนินชีวิตตามพระวจนะของพระเจ้าอย่างมั่นคง ด้วยเชื่อมั่นว่าพระองค์จะทรงประทานบำเหน็จแก่เราในวันที่เราจะต้องได้รับการพิพากษาอย่างแน่นอน เพราะเมื่อเรากระหายโหยหาความชอบธรรม และดำเนินชีวิตตามความชอบธรรมนั้นอย่างสุดจิตใจแล้ว ย่อมไม่รู้สึกว่าตนเองถูกผู้ใดข่มเหงเบียดเบียน ไม่ต้องการแสวงหาความสุขใส่ตน แต่ทำทุกอย่างเพื่อผู้อื่นตามวิถีทางแห่งความชอบธรรม
ความเมตตากรุณา ในความหมายของพระเยซู คือความสามารถในการเข้าถึงจิตใจของผู้อื่น และการระลึกว่าเพื่อนมนุษย์คือลูกของพระเจ้า เป็นพี่น้องที่พระเจ้ามีพระประสงค์จะให้เราช่วยเหลือ
การมีจิตใจบริสุทธิ์ในความหมายของพระเยซูเจ้าคือการทำทุกอย่างโดยบริสุทธิ์ใจในความดี เพราะใจบริสุทธิ์นั้นเป็นคุณสมบัติของพระเจ้า ผู้มีใจพระย่อมเห็นพระเจ้าได้
"สันติ" ในความหมายของพระเยซูคือความสงบสันติโดยสมบูรณ์ เพราะพระเจ้าเป็นองค์ความสันติ ผู้ใดสร้างสันติผู้นั้นจึงใกล้ชิดกับพระเจ้า การปฏิบัติตามวิถีทางของพระเจ้าจึงได้ชื่อว่าเป็นบุตรของพระเจ้านั่นเอง
พระเยซูทรงบอกกับผู้ที่สมัครใจจะติดตามพระองค์ว่า พระองค์เสด็จมาไม่ใช่เพื่อทำให้ชีวิตของผู้ติดตามพระองค์สะดวกสบายขึ้น แต่มาเพื่อทำให้พวกเขาเหล่านั้นยิ่งใหญ่ และได้รับพระสิริรุ่งโรจน์เช่นเดียวกับพระองค์ เนื่องจากการปฏิบัติตามวิถีทางของพระองค์ ย่อมมีโอกาสถูกผู้มีใจหยาบช้าข่มเหง ใส่ร้าย หรือแม้แต่กระทำอันตราย ด้วยเหตุที่ไปขัดผลประโยชน์อันไม่ชอบธรรมต่างๆ หรือแม้แต่เพียงไม่พอใจเมื่อทราบว่าเป็นผู้ที่นับถือในองค์พระเยซู ผู้ที่ถูกข่มเหงเพราะความเชื่อที่เขามีต่อพระองค์ หรือเพราะการกระทำความดีตามพระวาจาของพระองค์ ย่อมจะได้รับบำเหน็จในสวรรค์ และแม้ว่าเขาผู้นั้นจะยังมีชีวิตอยู่ในโลกนี้ แต่แผ่นดินสวรรค์ก็เป็นของเขาก่อนแล้วโดยสมบูรณ์
พระวรวงศ์เธอ พระองค์เจ้านิพัทธ์พิสิฐพงษ์
พระวรวงศ์เธอ พระองค์เจ้านิพัทธ์พิสิฐพงษ์ (สิงหาคม พ.ศ. 2420 - 27 สิงหาคม พ.ศ. 2434) เป็นพระโอรสพระองค์แรกในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมทับทิม จักรพันธุ์ ณ อยุธยา เมื่อเดือนสิงหาคม พ.ศ. 2420
พระองค์เจ้านิพัทธ์พิสิฐพงษ์ มีพระอิสริยยศเมื่อแรกประสูติเป็นหม่อมเจ้า ต่อมาพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาเป็นพระวรวงศ์เธอ พระองค์เจ้า เมื่อวันที่ 7 กันยายน พ.ศ. 2428
พระวรวงศ์เธอ พระองค์เจ้านิพัทธ์พิสิฐพงษ์ ทรงเข้าพระราชพิธีโสกันต์เมื่อวันที่ 30 มีนาคม พ.ศ. 2431 และผนวชเป็นสามเณรเมื่อวันที่ 27 กรกฎาคม พ.ศ. 2433 ณ พระอุโบสถ วัดพระศรีรัตนศาสดาราม โดยมีพระพรหมมุนี (เหมือน สุมิตฺโต) เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร เป็นพระศีลาจารย์ ผนวชแล้วไปประทับ ณ วัดบวรนิเวศราชวรวิหาร
พระวรวงศ์เธอ พระองค์เจ้านิพัทธ์พิสิฐพงษ์ ประชวรปวดพระเศียร ขุนประสิทธิโอสถถวายพระโอสถ พระอาการทรงเรื่อยมาจนถึงวันที่ 25 สิงหาคม พ.ศ. 2434 จึงทรุดลง มีอาการแน่นเฟ้อพระอุทรและชักกระตุก เช้าวันที่ 27 สิงหาคม ทรงหอบและสิ้นพระชนม์ในเช้าวันนั้น สิริพระชันษาราว 14 ปี
วงศ์ปลากระเบนนก
วงศ์ปลากระเบนนก (วงศ์: Myliobatidae, Eagle ray) เป็นวงศ์ของปลากระเบนจำพวกหนึ่ง ใช้ชื่อวงศ์ว่า Myliobatidae
จัดเป็นวงศ์ใหญ่มีวงศ์ย่อยแยกออกไปจำนวนหนึ่ง ทั้งหมดเป็นปลาที่อาศัยและหากินอยู่ในทะเล โดยมักจะพบรวมตัวกันเป็นฝูง ในบางครั้งอาจเป็นถึงร้อยตัว มีจุดเด่นคือ มีหัวโหนก ครีบด้านข้างแยกออกจากส่วนหัวเห็นได้ชัดเจน และครีบขยายออกด้านข้างเสมือนกับปีกของสัตว์ปีก ปลายแหลม มีซี่กรองเหงือกทั้งหมด 5 ซี่ อยู่ด้านล่างของลำตัว ด้านท้องสีขาว มีส่วนหางเรียวกว่าและเล็กกว่าปลากระเบนในวงศ์ Dasyatidae
ด้วยความที่มีครีบแยกออกจากส่วนหัวชัดเจน ทำให้ปลากระเบนในวงศ์นี้สามารถว่ายน้ำไปมาได้อย่างอิสระเหมือนการบินของนก จึงทำให้เป็นที่มาของชื่อเรียก ซึ่งในบางชนิดอาจกระโดดขึ้นเหนือน้ำได้ด้วย โดยมากแล้วมักจะว่ายในระดับผิวน้ำหรือตามแนวปะการัง มีฟันที่หยาบในปาก หากินอาหารได้แก่ ครัสเตเชียน, หอย, หมึก, ปลาขนาดเล็ก รวมทั้งแพลงก์ตอนด้วยในบางสกุล ซึ่งเวลาหากินสัตว์ที่อยู่ตามหน้าดิน จะใช้ปากคุ้ยเขี่ยพื้นทรายเอา บางชนิดอาจว่ายเข้ามาหากินในแหล่งน้ำกร่อยแถบปากแม่น้ำหรือท่าเรือต่าง ๆ ได้ด้วย
พบกระจายพันธุ์ในน่านน้ำเขตอบอุ่นทั้ง มหาสมุทรแปซิฟิก มหาสมุทรอินเดีย และมหาสมุทรแอตแลนติก เป็นปลากระเบนขนาดใหญ่ มีขนาดความกว้างโดยเฉลี่ยประมาณ 1.5-2 เมตร ซึ่ง ปลากระเบนแมนตา (Manta spp.) ซึ่งเป็นปลากระเบนที่ใหญ่ที่สุดในโลก ก็อยู่ในวงศ์นี้ด้วย
การจำแนก
วงศ์ย่อย Myliobatinae
วงศ์ย่อย Rhinopterinae
วงศ์ย่อย Mobulinae
พระเจ้าแอเทลสแตนแห่งอังกฤษ
พระเจ้าแอเทลสแตนแห่งอังกฤษ (Athelstan of England; Æþelstān) (ราว ค.ศ. 894 - ค.ศ. 939/ค.ศ. 940) กษัตริย์แห่งอังกฤษระหว่าง ค.ศ.924-940 โอรสของเอ็ดเวิร์ดผู้อาวุโส เอเธลสตานนำอังกฤษสู่ความเป็นหนึ่งโดยการปกครองทั้งเมอร์เซียและเวสเซ็กซ์ พระองค์ปราบการรุกรานของชาวสก็อตแลนด์, ชาวไอร์แลนด์ และชาวสแตรธไคลด์ ที่บรูนันเบอร์ในปีค.ศ.937 พระองค์เอาชนะอาณาจักรของชาวสแกนดิเนเวียที่ตั้งรกรานอยู่ในยอร์กและเพิ่มอำนาจของอังกฤษในชายแดนของเวลส์และสก็อตแลนด์
ชีวิตช่วงต้น
พระเจ้าแอเทลสแตนเป็นพระราชโอรสพระองค์โตของพระเจ้าเอ็ดเวิร์ดผู้อาวุโสกับเอ็กวิน เสด็จพระราชสมภพประมาณปี ค.ศ.894 อันเป็นช่วงปลายรัชกาลของพระอัยกา พระเจ้าอัลเฟรดมหาราช พระราชมารดาของพระเจ้าแอเทลสแตนไม่ค่อยเป็นที่รู้จัก บางแหล่งข้อมูลบรรยายถึงพระนางว่าเป็น "ภรรยาตามกฎหมายทั่วไป" มีเหตุผลที่ทำให้สงสัยว่าพระนางมีสถานะทางสังคมที่ต่ำต้อยเกินไปสำหรับพระชายาของเจ้าชาย การอภิเษกสมรสหรือความสัมพันธ์ของเอ็ดเวิร์ดกับเอ็กวินปรากฏว่าสิ้นสุดลงก่อนที่พระเจ้าเอ็ดเวิร์ดจะขึ้นเป็นกษัตริย์
พระเจ้าแอเทลสแตนทรงถูกบันทึกไว้ว่าเป็นคนหนุ่มรูปร่างสูงและหล่อเหลาที่มีผมสีเฟล็กเซ็น (สีเหมือนป่านหรือปอ) อ่อน ในวัยหนุ่มพระองค์ได้รับเกียรติจากพระอัยกาที่ถูกพูดถึงว่าโปรดปรานพระองค์มาก เพื่อแสดงถึงความเป็นคนพิเศษพระเจ้าอัลเฟรดทรงพระราชทานเสื้อคลุมไร้แขนสีม่วงของราชวงศ์, ผ้ารัดเอวที่มีเพชรพลอย และดาบแบบแซกซ็อนที่มีฝักดาบทำจากทองคำให้แก่พระราชนัดดาซึ่งถูกบรรยายไว้ใน เกสตา เรกุม แองโกโลรัม (Gesta Regum Anglorum) ของวิลเลี่ยมแห่งมาล์มสบรี (ค.ศ.1080-1143) ว่า  'มีรูปลักษณ์ที่หล่อเหลาและกิริยาท่าทางที่สง่างาม ยังไม่รวมถึงส่วนสูงที่น่าพึงพอใจและร่างกายที่ผอมเพรียว สีผมเช่นที่เราเห็นจากรูปลักษณ์ของเขา สีเฟล็กเซ็น แซมด้วยเส้นด้ายสีทองคำ'
การขึ้นครองบัลลังก์
เมื่อครั้งยังทรงพระเยาว์ พระเจ้าแอเทลสแตนได้รับการเลี้ยงดูโดยพระปิตุจฉาของพระองค์ เอเธลเฟลด เลดี้แห่งชนเมอร์เซีย พระองค์มีพระชนมายุ 30 พรรษาเมื่อพระราชบิดาของพระองค์สวรรคต ตามพงศาวดารแองโกลแซ็กซัน เอลฟ์เวียร์ด (ค.ศ.904-924) พระราชโอรสพระองค์ที่สองในพระเจ้าเอ็ดเวิร์ดผู้อาวุโสได้ขึ้นครองราชบัลลงก์เวสเซกซ์ในวันที่ 17 กรกฎาคม ค.ศ.924 ขณะที่ตัวพระเจ้าแอเทลสแตนทรงได้ครองอาณาจักรย่อยแห่งเมอร์เซีย พระเจ้าเอลฟ์เวียร์ดทรงเป็นพระราชโอรสของพระเจ้าเอ็ดเวิร์ดผู้อาวุโสจากการอภิเษกสมรสกับเอลฟ์เฟลด พระมเหสีองค์ที่สอง พระองค์อาจจะไม่เคยได้รับการราชาภิเษก และเสด็จสวรรคตในวันที่ 2 สิงหาคม ค.ศ.924 ที่อ็อกฟอร์ด พระเจ้าเอแอเทลสแตนได้สืบทอดราชสมบัติต่อ
พระเจ้าแอเทลสแตนได้รับการสวมมงกุฎในพระราชพิธีอันโอ่โถงที่คิงส์ตันอัพพอนเทมส์ในวันที่ 4 กันยายน ค.ศ.925 คิงส์ตันเป็นสถานที่ราชาภิเษกแต่โบราณของกษัตริย์เวสเซกซ์ กษัตริย์เจ็ดพระองค์ได้รับการราชาภิเษกที่นี้ ตามธรรมเนียมโบราณ พระองค์จะประทับบนพระราชบัลลังก์ที่ตั้งอยู่บนหินขนาดใหญ่ หินยังคงอยู่มาจนถึงทุกวันนี้ ตั้งอยู่นอกกิลด์ฮอลล์ที่คิงส์ตันอัพพอนเทมส์ ซึ่งมีเหรียญเงินจากรัชสมัยของกษัตริย์เวสเซกซ์แต่ละพระองค์ติดตั้งอยู่ที่ฐาน
การสบคบคิดกันต่อต้านกษัตริย์พระองค์ใหม่ก่อตัวขึ้นในเดือนแรก ๆ ของรัชสมัยของพระองค์ นำโดยอัลเฟรดซึ่งอาจจะเป็นสมาชิกของราชวงศ์แซกซอน เจ้าชายเอ็ดวิน พระอนุชาต่างมารดาของพระองค์ ทรงถูกกล่าวหาว่ามีส่วนในการสมคบคิดกบฎในปี ค.ศ. 933 แม้พระองค์ปฏิเสธว่าไม่ได้มีส่วนเกี่ยวข้อง
พระเจ้าแอเทลสแตนทรงแคลงใจเป็นอย่างมากว่า พระอนุชาทรงมีส่วนรู้เห็นและทรงตัดสินพระทัยกำจัดพระอนุชาเสียเพื่อรักษาราชบัลลังก์ไว้ เจ้าชายเอ็ดวินทรงถูกส่งออกไปในทะเลบนเรือเก่า ๆ โดยที่ไม่มีทั้งน้ำและอาหาร ทรงถูกปล่อยให้หิวตายอย่างทรมาณ เจ้าชายเอ็ดวินจึงตัดสินพระทัยกระโดดลงทะเลและจมน้ำสิ้นพระชนม์ มีการเล่าลือว่าต่อมาพระเจ้าแอเทลสแตนเสียพระทัยในการกระทำของพระองค์และได้กระทำการทรมาณพระองค์เองเพื่อเป็นการสำนึกบาป
ภายใต้พระเจ้าแอเทลสแตน ราชวงศ์เวสเซ็กซ์ของพระองค์ได้เสริมสร้างอำนาจและบารมีขึ้นจนน่าเกรงขาม เราสามารถนับพระองค์ได้ว่าทรงเป็นปฐมกษัตริย์ของอังกฤษที่รวมเป็นปึกแผ่น พระองค์ทรงใช้พระราชอิสริยยศว่าบาซิลัส อันแปลว่ากษัตริย์ในภาษากรีก
การรวบรวมอังกฤษ
เวลาส่วนใหญ่ในรัชสมัยของพระองค์มักจะหมดไปกับการต่อต้านผู้รุกรานชาวไวกิงอย่างต่อเนื่อง พระเจ้าแอเทลสแตนตัดสินพระทัยทำสนธิสัญญากับพวกเขาที่แทมเวิร์ธ โดยมีเงื่อนไขว่าพระองค์จะอภิเษกพระขนิษฐาร่วมพระราชมารดาของพระองค์ อีดิธ กับผู้นำของชาวเดนส์ ซิธริค กษัตริย์แห่งยอร์ก ซิธริคสวรรคตในปีต่อมา พระองค์จึงฉวยโอกาสนี้ยึดนอร์ธัมเบรีย อาณาจักรของพระองค์จึงมีขนาดโดยคร่าว ๆ เท่ากับอังกฤษในปัจจุบัน
เจ้าหญิงชาวเคลต์แห่งเวลส์ถวายการสวามิภักดิ์ต่อพระองค์ที่แบมบะระในตอนต้นของรัชสมัยของพระองค์ พร้อมกับฮีเวล กษัตริย์แห่งเวลส์, พระเจ้าคอนสแตนตินที่ 2 แห่งสก็อตแลนด์ และโอเว่นแห่งเกว็นท์ พระองค์ทรงประสบความสำเร็จในการขับไล่ชาวคอร์นวอลล์ออกไปจากเอ็กซิเตอร์และสร้างเส้นแบ่งเขตแดนกับคอร์นวอลล์ที่แม่น้ำแทมาร์
ในปี ค.ศ.937 พระเจ้าคอนสแตนตินที่ 2 แห่งสก็อตแลนด์ทรงร่วมมือกับเอียวแกนแห่งสแตรธไคลด์และโอลาฟ กรุธฟริธสัน กษัตริย์แห่งดับลินรุกรานอังกฤษ พระองค์จึงเดินทัพขึ้นเหนือเพื่อประจันหน้ากับพวกเขา ทรงได้รับชัยชนะในยุทธการบรูนันเบอร์ในปี ค.ศ.937 ทรงตีกองกำลังร่วมไวกิง-สก็อตแลนด์จนแตกพ่ายไป จดหมายเหตุของอัลสเตอร์บันทึกเรื่องสมรภูมิไว้ว่า" เป็นสมรภูมิครั้งใหญ่อันน่าเศร้าและหวาดกลัว การสู้รบเป็นไปอย่างไร้ความปราณี ผู้มาจากแดนเหนือ (ไวกิง) จำนวนนับพัน ๆ คนถูกสังหาร ชาวแซกซอนจำนวนมากก็ถูกสังหารเช่นกัน แต่แอเทลสแตน กษัตริย์แห่งชาวแซกซอนก็ได้ชัยชนะอันยิ่งใหญ่ไปครอง'"ถือกันว่าบรูนันเบอร์เป็นหนึ่งในสมรภูมิที่นองเลือดที่สุดของยุค กษัตริย์ห้าพระองค์กับเอิร์ลเจ็ดคนสูญเสียชีวิตไปในการรบ อัลฟริกกับเอเธลวิน พระญาติของพระเจ้าแอเทลสแตนและบิชอปชาวแซกซอนผู้มีชื่อเสียงก็เป็นหนึ่งในผู้เสียชีวิตเช่นกัน เหตุการณ์ที่เกิดขึ้นในสมรภูมิยังไม่ทราบแน่ชัด แต่แหล่งข้อมูลบางแห่งบันทึกไว้ว่าชาวแซกซอนใช้ทหารม้าจัดการกับศัตรู ขัดกับความเชื่อยอดนิยมที่ว่าพวกเขานิยมใช้ทหารราบเสียมากกว่า ทหารม้าในกองกำลังแซกซอนเป็นไปได้สูงว่าเป็นทหารรับจ้าง ตัวพงศาวดารแองโกล-แซกซอนเองไม่ได้พูดถึงการใช้ทหารม้าและอาจจะเป็นไปได้ว่าความเชื่อที่ว่าชาวแซกซอนใช้ทหารม้าเกิดจากการแปลคำว่า eorodcistum ในภาษาอังกฤษเก่าผิดไปจากเดิม ซึ่งอาจจะหมายความว่ากองกำลังที่ว่านี้ไม่ใช่ทหารม้า พระเจ้าคอนสแตนตินที่ 2 แห่งสก็อตแลนด์ทรงหลบหนีไปจากสนามรบหลังจากพระราชโอรสของพระองค์ถูกสังหารในสมรภูมิ
แม้จะมีชื่อเสียง แต่ที่ตั้งของสมรภูมินั้นยังไม่ชัดเจนและสถานที่มากมายได้รับการเสนอว่าเป็นจุดที่เกิดยุทธการนี้ อาทิเช่น เบิร์นสวอร์กในสก็อตแลนด์ตะวันตกเฉียงใต้, ทินสลีย์วู้ดใกล้กับเชฟฟิลด์, ยอร์กเชียร์และเอ็กมินสเตอร์ในเดวอน ทว่าบรอมโบโร่ที่แหลมวิร์รอนยังคงเป็นตัวเลือกที่เป็นไปได้ที่สุด สมรภูมิครั้งนี้เป็นหนึ่งในเหตุการณ์ที่สำคัญของประวัติศาสตร์อังกฤษ เนื่องจากชัยชนะของพระเจ้าพระองค์ต่อกำลังร่วมของชาวนอร์สและชาวเคลต์ทำให้ชาวแองโกล-แซกซันยังคงครอบครองอาณาบริเวณที่จะกลายเป็นประเทศอังกฤษไว้ได้ และกลายเป็นรากฐานให้วัฒนธรรมและสังคมอังกฤษสืบต่อไป
พระองค์เสริมสร้างพันธมิตรทางการเมืองด้วยการอภิเษกเหล่าพระขนิษฐาของพระองค์เองกับบรรดาผู้ปกครองดินแดนต่าง ๆ ทรงอภิเษกพระขนิษฐาร่วมพระราชมารดากับซิธริค กษัตริย์ไวกิ้งแห่งยอร์วิช (ยอร์ก) ที่ชื่อเซ็ค (แปลว่าตาเข) การอภิเษกสมรสถูกจัดขึ้นที่แทมเวิร์ธและเป็นผลให้ซิธริคยอมรับพระองค์เป็นเจ้าเหนือหัวและเปลี่ยนมานับถือศาสนาคริสต์ ทรงอภิเษกพระขนิษฐาต่างมารดา อีดจิธกับพระเจ้าอ็อทโทที่ 1 แห่งเยอรมนี พระขนิษฐาอีกพระองค์หนึ่ง อีดจิฟู ทรงอภิเษกสมรสกับพระเจ้าชาร์ลที่ 3 แห่งฝรั่งเศส
พระเจ้าแอเทลสแตนแห่งอังกฤษสามารถบริหารปกครองและสร้างกฎหมายได้อย่างมีประสิทธิภาพ กฎหมายที่พระองค์ตราขึ้นนั้นมีเนื้อหากล่าวถึงโทษของการลักขโมย การกดขี่ และการฉ้อโกง รวมถึงการลดโทษแก่ผู้กระทำผิดที่อายุน้อย พระองค์เป็นกษัตริย์ผู้เมตตาและเป็นที่นิยมและเหมือนเช่นพระปัยกา พระเจ้าเอเธล์วูลฟ์แห่งเวสเซ็กซ์ ทรงจัดหาเสบียงให้ผู้อยู่ใต้การปกครองที่ยากไร้กว่า พระองค์ทรงมีพระราชโองการโดยตรงว่าคฤหาสน์แต่ละหลังที่มีสมาชิกราชวงศ์เป็นเจ้าของต้องเสียภาษีรายปีซึ่งต้องถูกเอาไปใช้ในการบรรเทาความยากจนและขาดแคลน จดหมายเหตุของอุลสเตอร์กล่าวถึงพระองค์ว่าเป็น "เสาหลักอันทรงเกียรติของโลกตะวันตก"
การเสด็จสวรรคต
พระเจ้าแอเทลสแตนแห่งอังกฤษเสด็จสวรรคตในวันที่ 27 ธันวาคม ค.ศ. 939 ที่กลอสเตอร์ พระชนมพรรษา 45 พรรษา หลังครองราชย์ได้ 16 ปีและเลือกที่จะถูกฝังที่มาล์มสบรีแอบบีย์ในวินต์เชียร์ ที่โปรดของพระองค์ พระองค์ถูกฝังใกล้กับแท่นบูชาของนักบุญอัลด์เฮล์มที่ทรงฝังพระญาติที่สิ้นพระชนม์ที่บรูนันเบอร์ไว้ อ้างอิงตามอนุสรณ์ของครอบครัวของพระองค์ที่วินเชสเตอร์ แม้หลุมฝังพระศพจะยังคงอยู่ แต่พระศพสูญหายไปในช่วงของการปฏิรูปศาสนาในอังกฤษ
วิลเลี่ยมแห่งมาล์มสบรีเขียนถึงพระองค์ในคริสต์ศตวรรษที่ 12 ไว้ว่า "มิมีผู้ใดเข้าใจการปกครองอาณาจักรไปดีกว่าพระองค์" ("no one more just or more learned ever governed the kingdom")
ดูเพิ่ม
895 939
พ.ศ. 1648
พุทธศักราช 1648 ใกล้เคียงกับ
พ.ศ. 1649
พุทธศักราช 1649 ใกล้เคียงกับ
โฆเซมาริอา เอสกริบา เด บาลาเกร์
นักบุญโฆเซมาริอา เอสกริบา เด บาลาเกร์ (Josemaría Escrivá de Balaguer) มีชื่อเต็มว่า โฆเซ มาริอา ฆูเลียน มาเรียโน เอสกริบา เด บาลาเกร์ อี อัลบัส (José María Julián Mariano Escrivá de Balaguer y Albás) เป็นบาทหลวงชาวสเปน ผู้ก่อตั้งคณะโอปุสเดอีใน ค.ศ. 1928
ได้รับสถาปนาเป็นบุญราศรี โดยสมเด็จพระสันตะปาปายอห์นปอลที่ 2 ในวันที่ 17 พฤษภาคม ค.ศ. 1992 และได้รับสถาปนาเป็นนักบุญในวันที่ 6 ตุลาคม ค.ศ. 2002
19021975
พรรคประชาชนปฏิวัติ (เวียดนาม)
พรรคประชาชนปฏิวัติ (People's Revolutionary Party) เป็นพรรคการเมืองในเวียดนามใต้ ก่อตั้งเมื่อ พ.ศ. 2505 เป็นผู้นำในการลุกฮือขึ้นของเวียดกง พรรคนี้ได้รวมเข้ากับพรรคแรงงานในเวียดนามเหนือกลายเป็นพรรคคอมมิวนิสต์เวียดนาม
พรรคประชาชนปฏิวัติก่อตั้งเมื่อ 1 มกราคม พ.ศ. 2505 และได้ประกาศทางวิทยุฮานอยเมื่อ 18 มกราคม พ.ศ. 2505 โดยมีวัตถุประสงค์เพื่อต่อต้านระบอบจักรวรรดินิยม ศักดินาและอาณานิคม พรรคนี้ไม่ได้ถือเป็นพรรคคอมมิวนิสต์ แต่ตามการประกาศทางวิทยุฮานอย พรรคนี้ถือเป็นตัวแทนลัทธิมาร์ก-เลนินในเวียดนามใต้ ผู้นำพรรคเป็นคณะกรรมการกลาง เวียดกงเป็นหน่วยงานทางทหารของพรรคนี้  ประธานพรรคคือโว ชิ กง
ตำบลท่าโพธิ์ (อำเภอเมืองพิษณุโลก)
ท่าโพธิ์ เป็นตำบลหนึ่งในอำเภอเมืองพิษณุโลก จังหวัดพิษณุโลก เป็นตำบลที่ตั้งของมหาวิทยาลัยนเรศวร
หมู่บ้าน
ตำบลท่าโพธิ์แบ่งออกเป็น 11 หมู่บ้าน มีองค์กรปกครองส่วนท้องถิ่น คือ องค์การบริหารส่วนตำบลท่าโพธิ์ ซึ่งมีพื้นที่ครอบคลุมตำบลท่าโพธิ์ทั้งตำบล
วัดคลองโคน
วัดคลองโคน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านคลองโคน ตำบลคลองโคน อำเภอเมืองสมุทรสงคราม จังหวัดสมุทรสงคราม มีเนื้อที่ประมาณ 28 ไร่ 67.8 ตารางวา โดยมีพระมหาธนวัฒน์ อาทิจฺจวํโส เป็นเจ้าอาวาส
วัดคลองโคนไม่ทราบว่าผู้ใดเป็นผู้สร้าง แต่เดิมชาวบ้านเรียกว่า วัดเสาวคนธ์ สร้างขึ้นเมื่อประมาณ พ.ศ. 2374 และได้รับพระราชทานวิสุงคามสีมา เมื่อ พ.ศ. 2509 ที่ตั้งเดิมอยู่ตรงปากแพรกเสาวคนธ์ ทำให้ชื่อวัดว่า "วัดเสาวคนธ์" ต่อมาได้ย้ายวัดออกไปทางปากอ่าวอีก 2 ครั้ง เพราะสถานที่แวดล้อมยังเป็นป่าและค่อนข้างกันดาร ได้เปลี่ยนชื่อวัดมาเป็น "วัดคลองโคน" ตามชื่อตำบล
ภายในวัดมีอาคารเสนาสนะและสิ่งก่อสร้าง ได้แก่ กุฏิพระสงฆ์ จำนวน 10 หลัง ศาลาการเปรียญ 2 ชั้น จำนวน 1 หลัง หอกลอง-หอระฆัง จำนวน 1 หลัง โรงครัว จำนวน 1 หลัง ร้านค้าชุมชนจำนวน 1 แห่ง และศาลาบำเพ็ญกุศล (ฌาปนสถาน) จำนวน 1 หลัง อุโบสถหลังเก่ามีสภาพทรุดโทรมจากภัยทางธรรมชาติ (น้ำท่วม) จึงได้ดำเนินการก่อสร้างอุโบสถหลังใหม่แทนหลังเดิม วัดมีพระพุทธรูปสาวกหล่อด้วยสัมฤทธิ์ ชาวบ้านเรียกว่า หลวงพ่อปู่
จาตุรงค์ พิมพ์คูณ
จาตุรงค์ พิมพ์คูณ เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับปราจีนบุรี ซิตี้ ในไทยลีก 3 จาตุรงค์เคยคว้ารางวัลชนะเลิศกับทีมชาติไทยในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปีใน พ.ศ. 2554 และเคยเข้าร่วมแข่งขันฟุตบอลเอเชียเยาวชนอายุไม่เกิน 19 ปีใน พ.ศ. 2555
โซฟี โดโรเทอา แห่งเบราน์ชไวค์-ลือเนอบวร์ค
โซฟี โดโรเทอา แห่งเบราน์ชไวค์-ลือเนอบวร์ค (Sophie Dorothea von Braunschweig-Lüneburg) หรือในอังกฤษรู้จักกันในชื่อ โซเฟีย โดโรเธียแห่งเซลล์ (Sophia Dorothea of Celle) เป็นเจ้าหญิงเยอรมันซึ่งอภิเษกเข้าสู่พระราชวงศ์อังกฤษ ประสูติ ณ เมืองเซลเลอ ราชอาณาจักรฮันโนเฟอร์ เป็นพระธิดาของเกออร์ก วิลเฮล์ม เบราน์ชไวค์-ลือเนอบวร์คและพระสนมเอเลนอร์ เดสเมียร์ โดลบรูส เคานเทสแห่งวิลเลียมสเบิร์ก (Eleonore d'Esmier d'Olbreuse) ต่อมาโซเฟีย โดโรเธียแห่งเซลล์ทรงเสกสมรสกับจอร์จ หลุยส์พระญาติซึ่งต่อมาขึ้นครองราชย์เป็นพระเจ้าจอร์จที่ 1 แห่งบริเตนใหญ่ เมื่อปี ค.ศ. 1682 และทรงหย่าจากพระสวามีเมื่อปี ค.ศ. 1694 โซเฟีย โดโรเธียสิ้นพระชนม์เมื่อวันที่ 13 พฤศจิกายน ค.ศ. 1726 ที่อาห์ลเด็น เยอรมนี
โซเฟีย โดโรเธียเป็นพระมารดาของพระเจ้าจอร์จที่ 2 แห่งบริเตนใหญ่ และโซฟี โดโรเทอา แห่งฮันโนเฟอร์ ผู้เป็นพระมเหสีของพระเจ้าฟรีดริช วิลเฮ็ล์มที่ 1 แห่งปรัสเซียผู้เป็นพระมารดาและบิดาของพระเจ้าฟรีดริชที่ 2 แห่งปรัสเซีย
ดูเพิ่ม
1666 1726
สวนสมเด็จพระศรีนครินทร์ เชียงราย
สวนสมเด็จพระศรีนครินทร์ เชียงราย คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 7 ตั้งอยู่ที่ตำบลบ้านดู่ อำเภอเมืองเชียงราย จังหวัดเชียงราย ห่างจากตัวเมืองประมาณ 9 กิโลเมตร มีเนื้อที่ 625 ไร่เศษ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวน เมื่อวันที่ 10 มกราคม พ.ศ. 2531
หน่วยงานรับผิดชอบในการดูแลรักษา คือ มหาวิทยาลัยราชภัฏเชียงราย ต้นไม้ประจำสวน คือ สุพรรณิการ์
ลักษณะของสวน
สวนสมเด็จพระศรีนครินทร์ เชียงราย ล้อมรอบด้วยพื้นน้ำและพื้นดินที่เป็นทุ่งนา หมู่บ้าน ป่าสงวน รวมทั้งพื้นที่ของมหาวิทยาลัยราชภัฎเชียงราย ไกลออกไปจะเห็นภูเขาสีเทาครามล้อมรอบและใกล้ ๆ มีเนินเตี้ย 3 เนินและพื้นที่ราบสวยงาม บนเนินมีต้นสุพรรณิการ์หรือ "ฝ้ายคำ" เป็นจำนวนมาก เมื่อถึงฤดูออกดอกจะเหลืองสดใสสะพรั่งน่าประทับใจ ในพื้นที่มีหนองน้ำใหญ่เรียกว่า "หนองบัวใหญ่" และหนองเล็กเรียกว่า "หนองบัวน้อย" ยามเช้าและเย็นเมื่อพระอาทิตย์ทอแสง ผิวน้ำที่พริ้วเป็นระลอกจะสะท้อนแสงอาทิตย์ด้วยสีสันที่งดงามทำให้มีประชาชนมาเที่ยวชมจำนวนมาก ตามแนวแกนของสวนที่บนเนินจะมีพลับพลาที่ประทับเป็นสถาปัตยกรรมแบบเชียงรายตั้งเด่นเป็นสง่าแลไปทางหนองบัวใหญ่ซึ่งจะเห็น "อุทยานดอกไม้" ที่ปลุกไม้ดอกเมืองหนาวเป็นขั้นหลั่นลงไปตามเนินจนชิขอบหนอง
จุดเด่นอีกสวนหนึ่งของสวนสมเด็จพระศรีนครินทร์ เชียงรายคือ "ถนนดอกไม้" ที่ยาวหลายร้อยเมตรเป็นแกนเชื่อมระหว่างหนองบัวใหญ่และหนองบัวน้อย มีสวนปาล์ม สวนไผ่ สวนสัก และสวนรุกขชาติเป็นส่วนประกอบสำคัญด้วย ภายในสวนมีศูนย์วิจัยและพัฒนาแพทย์พื้นบ้านแผนไทยและแผนชนเผ่าของสถาบันราชภัฎเชียงราย มีสวนรวบรวมพันธุ์สมุนไพร พืชผักพื้นบ้าน
พระราชานุสาวรีย์
เมื่อวันที่ 9 ธันวาคม พ.ศ. 2543 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม ให้ สมเด็จพระเทพรัตนราชสุดาฯ สยามบรมราชกุมารี เสด็จเป็นประธานเปิดพระราชานุสาวรีย์สมเด็จพระศรีนคริทาบรมราชชนนีที่ประดิษฐานในสวนแห่งนี้
ทะเลสาบน้ำเค็ม
ทะเลสาบน้ำเค็ม (salt lake) เป็นตัวที่ใช้แยกน้ำเค็มบริเวณตื้น หรือพวกน้ำกร่อย ออกจากพวกทะเลจริง ๆ แยกโดยมีแนวหาดทรายกั้น หรือสันดอนทราย หรือแนวปะการัง เป็นต้น ดังนั้นในส่วนที่ถูกโอบล้อมไปด้วยแนวเหล่านี้ หรือที่ถูกโอบล้อมด้วยเกาะรูปวงแหวนที่เกิดจากแนวหินปะการัง (atoll reef) เรียกว่า ทะเลสาบน้ำเค็ม ในส่วนที่กล่าวถึงเรื่องปะการังนั้น ทะเลสาบน้ำเค็ม (lagoon) นั้น อาจกล่าวได้อีกว่าเป็นแนวหลังปะการัง (backreef) ซึ่งจะเป็นคำที่นักวิทยาศาตร์ด้านปะการัง หมายถึงว่าเป็นบริเวณเดียวกัน
ทะเลสาบน้ำเค็ม หมายถึงชายฝั่งทะเลสาบ ซึ่งได้มาจากการเกิดของพวกสันดอนทราย หรือแนวปะการังตามแนวชายฝั่ง บริเวณน้ำตื้น และทะเลสาบน้ำเค็มในเกาะรูปวงแหวนที่เกิดจากแนวหินปะการัง (atoll reef) นั้นเกิดจากการโตของปะการัง และบริเวณตรงกลางค่อย ๆ จมลงอย่างช้า ๆ บริเวณที่มีทะเลสาบน้ำเค็มที่มีน้ำจืดไหลมาเติมอยู่เรื่อย ๆ เรียกว่า ชะวากทะเล (estuary)
การเกิดทะเสสาบน้ำเค็ม
ทะเลสาบน้ำเค็ม เกิดจากการปิดกั้นของปะการัง โดยมากมักเป็นรูปวงกลม มีทางน้ำแคบ ๆ เข้าออกได้
ทะเลสาบน้ำเค็มชายฝั่งทะเล เกิดจาการปิดกั้นของสันดอนบริเวณปากอ่าว แต่ยังมีทางออกแคบ ๆ ให้น้ำไหลผ่านได้ ในประเทศไทยพบทะเลสาบน้ำเค็ม ชายฝั่งทะเลเพียงแห่งเดียว คือ ทะเลสาบสงขลา ซึ่งเกิดจากการงอกของสันดอนมาปิดล้อมบริเวณที่เป็นอ่าวอยู่แต่เดิม ทำให้เกิดเป็นพื้นที่ภายในแผ่นดินขึ้นสันทรายที่งอกยื่นยาวมาปิดกั้นทะเลสาบสงขลานั้น มีความยาวจากเหนือไปใต้ประมาณ 100 กิโลเมตร
ทะเลสาบน้ำเค็มในประเทศไทย
ทะเลสาบน้ำเค็มในประเทศไทยนั้นมีอยู่ 2 แห่งคือ
เมซาบูกี
เมซาบูกี (Mesa/Boogie หรือ Mesa Engineering) เป็นบริษัทอเมริกันในเปตาลูมา แคลิฟอร์เนีย ผู้ผลิตเครื่องขยายเสียงสำหรับกีตาร์และกีตาร์เบส เปิดให้บริการมาตั้งแต่ปี ค.ศ. 1969
เมซาเริ่มโดย แรนดัลล์ สมิท เป็นร้านซ่อมเล็ก ๆ ซึ่งดัดแปลงแอมป์กีตีาร์ของค่ายเฟนเดอร์ โดยเฉพาะอย่างยิ่ง เฟนเดอร์พรินซ์ตัน (Fender Princeton) การดัดแปลงของสมิท ทำให้แอมป์ขนาดเล็กมีอินพุตเสียงเกนที่ดังขึ้น ตลอดจนในการสร้างเสียงไฮเกน (high-gain) โทนเสียงแตกกีตาร์ ลูกค้ายุคแรกที่มีชื่อเสียง ประกอบด้วย คาร์ลอส ซานตาน่า และ รอนนี วูด และ คีท ริชาดส์ แห่งวงเดอะโรลลิงสโตนส์ การเปิดเผยจากผู้เล่นที่ชื่อดังช่วยทำให้เมซาบูกีเข้าไปติดตลาด และมักถูกอ้างถึงว่าเป็นผู้ผลิตรายแรกที่ทำ บูติกแอมป์ (boutique amplifier)
โกรนิงเงิน
โกรนิงเงิน (Groningen ) เป็นเมืองหลักและเมืองหลวงของจังหวัดโกรนิงเงินในประเทศเนเธอร์แลนด์ มีประชากรทั้งหมด 232,982 คนในเดือนกุมภาพันธ์ ค.ศ. 2020 มีพื้นที่ 180.21 ตารางกิโลเมตร คิดเป็นความหนาแน่นประชากร 2,963 คนต่อตารางกิโลเมตร เมื่อนับรวมเขตมหานครโกรนิงเงิน-อาสเซินจะมีประชากรรวม 5 ล้านคน โกรนิงเงินเป็นเมืองเก่าอายุกว่า 950 ปี เคยเป็นศูนย์กลางอำนาจทางตอนเหนือของเนเธอร์แลนด์ เป็นนครรัฐกึ่งเสรีและเป็นสมาชิกของสันนิบาตฮันเซอ โกรนิงเงินเป็นที่ตั้งของมหาวิทยาลัยโกรนิงเงิน มหาวิทยาลัยขนาดใหญ่ที่มีนักศึกษาราว 31,000 คน (ตุลาคม ค.ศ. 2018) และวิทยาลัยฮันเซอที่มีนักศึกษาราว 28,000 คน
ประวัติศาสตร์
มีการค้นพบหลักฐานว่าโกรนิงเงินมีชุมชนมนุษย์อาศัยอยู่ตั้งแต่คริสต์ศตวรรษที่ 3 แต่ปรากฏในหลักฐานบันทึกเป็นลายลักษณ์อักษรครั้งแรกเมื่อปี ค.ศ. 1040 ต่อมาในศตวรรษที่ 13 โกรนิงเงินเติบโตขึ้นเป็นศูนย์กลางทางการค้า ชาวเมืองสร้างกำแพงเมืองเพื่อป้องกันศัตรู เริ่มมีภาษาสำเนียงที่เป็นเอกลักษณ์ และเริ่มเรืองอำนาจขึ้นเมื่อปลายศตวรรษที่ 15 เมื่อจังหวัดฟรีสลันด์ต้องอยู่ภายใต้การปกครองของโกรนิงเงิน มีการสร้างหอคอยมาร์ตินิโตเรินสูง 127 เมตรขึ้นตระหง่านอยู่กลางเมือง
อิสรภาพของโกรนิงเงินสิ้นสุดในปี ค.ศ. 1536 เมื่อตกอยู่ภายใต้การปกครองของจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ ราชวงศ์ฮาพส์บวร์คปกครองโกรนิงเงินจนถึง ค.ศ. 1594 สาธารณรัฐดัตช์ที่ประกาศเอกราชจากการปกครองของสเปนก็ยึดโกรนิงเงินได้ และกลายเป็นจังหวัดหนึ่งของสาธารณรัฐ
มหาวิทยาลัยโกรนิงเงินก่อตั้งขึ้นเมื่อปี ค.ศ. 1614 โดยมีจุดประสงค์แรกเริ่มเพื่อการศึกษาทางศาสนา ในขณะเดียวกันเมืองโกรนิงเงินเติบโตอย่างรวดเร็ว มีการสร้างกำแพงเมืองขึ้นใหม่ ก่อนจะถูกโจมตีในสงครามอังกฤษ-เนเธอร์แลนด์ครั้งที่ 3 กำแพงเมืองต่อต้านการรุกรานของข้าศึกจากมึนสเตอร์ได้ เป็นที่มาของการประเพณีเฉลิมฉลองด้วยเพลงและดอกไม้ไฟในวันที่ 28 สิงหาคมของทุกปี
โกรนิงเงินได้รับความเสียหายจากสงครามโลกครั้งที่สอง เมื่อกองทัพนาซีเยอรมนีบุกยึดเนเธอร์แลนด์ โดยเฉพาะเขตตลาดหลักของเมืองถูกทำลายลงอย่างราบคาบในเดือนเมษายน ค.ศ. 1945 ในยุทธการโกรนิงเงิน อย่งไรก็ตาม โบสถ์หลัก หอคอยประจำเมือง และกำแพงเมืองไม่ได้รับความเสียหายนักและยังหลงเหลือให้เห็นอยู่จนถึงทุกวันนี้
นะดอ
นะดอ (နတ်တော်) เป็นเดือนที่เก้าตามปฏิทินพม่าแบบดั้งเดิม
โดนาวอน แฟรงเคนไรเทอร์
โดนาวอน แฟรงเคนไรเทอร์ (Donavon Frankenreiter) เกิดเมื่อวันที่ 10 ธันวาคม ค.ศ. 1972 ที่ดาว์นีย์ รัฐแคลิฟอร์เนีย เป็นนักร้องและนักโต้คลื่นชาวอเมริกัน เป็นเพื่อนอันยาวนานกับแจ็ก จอห์นสัน มีผลงานอัลบั้มชุดแรกในชื่อเดียวกับตัวเอง ออกในปี 2004 ในสังกัด Brushfire Records ของแจ็ก จอห์นสัน ภายใต้สังกัดใหญ่ยูนิเวอร์ซัลมิวสิก และสามารถติดชาร์ท Australian ARIA Top-40 ในเดือนเมษายน ค.ศ. 2004 ได้
ร่วมกับ แจ็ก จอห์นสัน แอนด์ จี.เลิฟ
1972
แม่น้ำซูมิดะ
แม่น้ำซูมิดะ (隅田川, Sumida-gawa) เป็นแม่น้ำที่แยกออกมาจากแม่น้ำอารากาวะ ไหลผ่านกรุงโตเกียวออกสู่อ่าวโตเกียว ประเทศญี่ปุ่น แม่น้ำซูมิดะแยกออกเป็นแม่น้ำสาขาอีกสองสายคือแม่น้ำคันดะและแม่น้ำชากูจิอิ
โก ซึล-กี
โก ซึล-กี (고슬기; เกิด 21 เมษายน พ.ศ. 2529) เป็นนักฟุตบอลชาวเกาหลีใต้ ล่าสุดเล่นในตำแหน่งกองกลางให้กับชลบุรี ในไทยลีก(โดยยืมตัวจากการท่าเรือ) มีจุดเด่นคือการยิงไกลทั้งเท้าขวาและซ้าย
โก ซึล-กี เริ่มต้นอาชีพฟุตบอลกับโปฮังสตีลเลอส์ ทีมยักษ์ใหญ่ในเคลีก ก่อนได้รับการอนุญาตให้กวางจู ซังมู ยืมตัว เขาลงเล่นให้แก่ กวางจู ซังมู ทั้งหมด 52 นัด ยิงได้ 5 ประตู ก่อนที่โปฮังสตีลเลอส์จะดึงกลับไปในช่วงสั้น ๆ โดยเขาได้ลงสนามในศึกฟุตบอลชิงแชมป์สโมสรโลกใน พ.ศ. 2551 และย้ายไปอยู่กับอุลซันฮุนไดใน พ.ศ. 2553 และสามารถพัฒนาฝีเท้าตนเองขึ้นมาอย่างเด่นชัดจนกลายเป็นกำลังสำคัญในการพาทีมคว้าแชมป์เคลีกได้ใน พ.ศ. 2554 และพาทีมคว้าแชมป์เอเอฟซีแชมเปียนส์ลีกใน พ.ศ. 2555 ได้สำเร็จ
ผลงานที่ยอดเยี่ยมในเอซีแอลปีนั้นทำให้ใน พ.ศ. 2556 เอล ญาอิช ในกาตาร์ ทุ่มเงินถึง 1 ล้านเหรียญสหรัฐหรือประมาณ 30 ล้านบาทคว้าตัว โก ซึล-กี ไปร่วมทีมด้วยสัญญา 2 ปี ซึ่งเขาก็ช่วยพาทีมคว้าแชมป์บอลถ้วย และรองแชมป์ลีกได้หลายรายการ ก่อนที่จะหมดสัญญาเมื่อ พ.ศ. 2558 และได้ย้ายมาอยู่กับบุรีรัมย์ ยูไนเต็ด และสามารถพาทีมสร้างประวัติศาสตร์เป็นทีมแรกในเอเชียที่คว้าแชมป์ฟุตบอลในไทยได้ถึง 5 รายการ ได้แก่ ฟุตบอลถ้วยพระราชทานประเภท ก., โตโยต้า ลีกคัพ ซึ่งเขาเป็นผู้ยิงประตูชัยให้ทีม, ไทยพรีเมียร์ลีก, แม่โขงคลับแชมเปียนชิพ และช้าง เอฟเอคัพ ซึ่งเขาเป็นผู้ยิงลูกที่ 2 ให้ทีม
ฤดูกาล 2558
ในวันที่ 3 มีนาคม พ.ศ. 2558 เอเอฟซีแชมเปียนส์ลีก กลุ่ม F ซึล-กี ยิงประตูแรกในนามสโมสร ช่วยให้บุรีรัมย์บุกไปเอาชนะ กวางโจว อาร์แอนด์เอฟ 2–1 ต่อมาในวันที่ 26 เมษายน พ.ศ. 2558 ซึล-กี ทำประตูแรกในไทยพรีเมียร์ลีก ฤดูกาล 2558 ช่วยให้บุรีรัมย์เปิดบ้านเอาชนะ ราชนาวี ไปได้ 3–0 ต่อมาในวันที่ 2 พฤษภาคม พ.ศ. 2558 ซึล-กี ทำประตูที่ 2 ในลีก ในนัดที่บุรีรัมย์เปิดบ้านเอาชนะ แบงค็อก ยูไนเต็ด ไปได้ 6–1 ต่อมาในวันที่ 29 กรกฎาคม พ.ศ. 2558 ช้าง เอฟเอคัพ รอบ 32 ทีมสุดท้าย ซึล-กี ยิงหนึ่งประตู ช่วยให้บุรีรัมย์เปิดบ้านเอาชนะ นครราชสีมา มาสด้า ไปได้ 2–0 ผ่านเข้าสู่รอบ 16 ทีมสุดท้าย ได้สำเร็จ ต่อมาในวันที่ 19 สิงหาคม พ.ศ. 2558 ซึล-กี ทำประตูที่ 3 ในลีก ช่วยให้บุรีรัมย์บุกไปเอาชนะ ชลบุรี ที่ชลบุรีสเตเดียม 2–1 ต่อมาในวันที่ 19 กันยายน พ.ศ. 2558 ซึล-กี ทำประตูที่ 4 ในลีก ในนัดที่บุรีรัมย์เปิดบ้านเอาชนะ ชัยนาท ฮอร์นบิล ไปได้ 7–0 ต่อมาในวันที่ 24 ตุลาคม พ.ศ. 2558 ซึล-กี ทำประตูที่ 5 ในลีก ช่วยให้บุรีรัมย์บุกไปเอาชนะ อาร์มี่ ยูไนเต็ด ที่สนามกองทัพบก 4–1 ต่อมาในวันที่ 21 พฤศจิกายน พ.ศ. 2558 โตโยต้า ลีกคัพ นัดชิงชนะเลิศ บุรีรัมย์ เจอกับ ศรีสะเกษ ที่สนามศุภชลาศัยในกรุงเทพมหานคร ซึล-กี ยิงประตูชัย ช่วยให้ บุรีรัมย์ เอาชนะ ศรีสะเกษ ไปได้ 1–0 ทำให้บุรีรัมย์คว้าแชมป์ โตโยต้า ลีกคัพ สมัยที่ 4 ได้สำเร็จ ต่อมาในวันที่ 25 พฤศจิกายน พ.ศ. 2558 ซึล-กี ทำประตูที่ 6 ในลีก ในนัดที่บุรีรัมย์เปิดบ้านเอาชนะ นครราชสีมา มาสด้า ไปได้ 4–0 ต่อมาในวันที่ 28 พฤศจิกายน พ.ศ. 2558 ซึล-กี ยิงประตูที่ 7 ในลีก ช่วยให้บุรีรัมย์บุกไปเอาชนะ บางกอกกล๊าส ที่ลีโอสเตเดียม 3–1 ทำให้บุรีรัมย์การันตีแชมป์ไทยพรีเมียร์ลีก สมัยที่ 4 ได้สำเร็จ ต่อมาในวันที่ 6 ธันวาคม พ.ศ. 2558 ซึล-กี ยิงประตูที่ 8 ในลีก ในนัดที่บุรีรัมย์เปิดบ้านเอาชนะ สระบุรี 6–0 ซึ่งหลังจบเกมนี้ ได้มีพิธีมอบถ้วยรางวัล และฉลองแชมป์ไทยพรีเมียร์ลีก สมัยที่ 4 ต่อมาในวันที่ 26 ธันวาคม พ.ศ. 2558 ช้าง เอฟเอคัพ นัดชิงชนะเลิศ บุรีรัมย์ เจอกับ เอสซีจี เมืองทอง ยูไนเต็ด ที่สนามศุภชลาศัยในกรุงเทพมหานคร ซึล-กี ยิงหนึ่งประตู ช่วยให้ บุรีรัมย์ เอาชนะ เอสซีจี เมืองทอง ไปได้ 3–1 ทำให้บุรีรัมย์คว้าแชมป์ ช้าง เอฟเอคัพ สมัยที่ 4 และคว้าแชมป์รายการที่ 5 ของฤดูกาล ได้สำเร็จ
ฤดูกาล 2559
ในวันที่ 13 กุมภาพันธ์ พ.ศ. 2559 โตโยต้า พรีเมียร์คัพ รอบชิงชนะเลิศ ที่สนามไอ-โมบาย ซึล-กี ทำ 2 ประตูช่วยให้บุรีรัมย์แซงเอาชนะอัลบิเร็กซ์ นีงาตะ สโมสรจากญี่ปุ่น ไปได้ 2–1 ทำให้บุรีรัมย์คว้าแชมป์แรกของฤดูกาลได้สำเร็จ ต่อมาในวันที่ 6 มีนาคม พ.ศ. 2559 ซึล-กี ทำประตูแรกในไทยลีก ฤดูกาล 2559 ช่วยให้บุรีรัมย์บุกไปเอาชนะแบงค็อก ยูไนเต็ด ที่สนามธรรมศาสตร์รังสิต 5–3 ต่อมาในวันที่ 22 พฤษภาคม พ.ศ. 2559 ซึล-กี ทำประตูที่ 2 ในลีก ช่วยให้บุรีรัมย์บุกไปเอาชนะบางกอกกล๊าสที่ลีโอสเตเดียม 2–0 ต่อมาในวันที่ 28 พฤษภาคม พ.ศ. 2559 ซึล-กี ทำประตูที่ 3 ในลีก ช่วยให้บุรีรัมย์เปิดบ้านเอาชนะนครราชสีมาไปได้ 1–0 ต่อมาในช่วงเดือนมิถุนายน ซึล-กี เจอไข้หวัดใหญ่และบาดเจ็บที่หลังเท้าระหว่างฝึกซ้อม ทำให้เขาต้องพักฟื้นร่างกายเป็นเวลา 2 เดือน
ฤดูกาล 2560
ในวันที่ 8 มกราคม พ.ศ. 2560 แม่โขงคลับแชมเปียนชิพ รอบชิงชนะเลิศ นัดที่สอง บุรีรัมย์เปิดสนามธรรมศาสตร์ พบกับ ล้านช้าง ยูไนเต็ด จากลาว ในนัดนี้ บุรีรัมย์ต้องชนะอย่างน้อยสองลูกขึ้นไป จึงจะสามารถคว้าแชมป์รายการนี้ได้ (ในนัดแรก บุรีรัมย์บุกไปแพ้ก่อน 0–1) ซึล-กี ยิงหนึ่งประตู ช่วยให้บุรีรัมย์เอาชนะล้านช้างไปได้ 2–0 ผลประตูรวม 2–1 ทำให้บุรีรัมย์คว้าแชมป์แม่โขง สมัยที่ 2 ได้สำเร็จ ต่อมาในวันที่ 23 เมษายน พ.ศ. 2560 ซึล-กี ยิงประตูแรกในไทยลีก ฤดูกาล 2560 ช่วยให้บุรีรัมย์บุกไปเอาชนะ สิงห์ เชียงราย ยูไนเต็ด ที่ สิงห์ สเตเดียม 2–1 ต่อมาในวันที่ 17 พฤษภาคม พ.ศ. 2560 ซึล-กี ทำประตูที่ 2 ในลีก ในนัดที่บุรีรัมย์เปิดบ้านเอาชนะสุพรรณบุรี 3–0 ต่อมาในวันที่ 2 สิงหาคม พ.ศ. 2560 ช้าง เอฟเอคัพ รอบ 32 ทีมสุดท้าย ซึล-กี ยิงหนึ่งประตู ช่วยให้บุรีรัมย์เปิดบ้านเอาชนะ พิษณุโลก ไปได้ 5–1 ผ่านเข้าสู่รอบ 16 ทีมสุดท้าย ได้สำเร็จ ต่อมาในวันที่ 6 สิงหาคม พ.ศ. 2560 ซึล-กี ทำประตูที่ 3 ในลีก ช่วยให้บุรีรัมย์บุกไปเอาชนะ ซุปเปอร์ พาวเวอร์ ที่สนาม กกท.บางพลี 7–0
อินช็อนยูไนเต็ด (ยืมตัว)
ในเดือนมกราคม พ.ศ. 2561 ซึล-กี ได้กลับไปเล่นในประเทศบ้านเกิดของเขากับอินช็อนยูไนเต็ดแบบยืมตัว
การท่าเรือ (ยืมตัว)
ในเดือนมกราคม พ.ศ. 2562 ซึล-กี ได้ย้ายกลับไปเล่นในไทยลีกอีกครั้งกับการท่าเรือ โดยยังถือเป็นการยืมตัวจากบุรีรัมย์ ยูไนเต็ด
ปราสาทนครหลวง
ปราสาทนครหลวง หรือ พระนครหลวง ตั้งอยู่หมู่ที่ 1 ตำบลนครหลวง อำเภอนครหลวง จังหวัดพระนครศรีอยุธยา ได้รับการขึ้นทะเบียนโบราณสถานและประกาศในราชกิจจานุเบกษา เล่ม 52 ตอนที่ 75 วันที่ 8 มีนาคม 2478 ลักษณะของสถาปัตยกรรมเป็นองค์ปราสาท เป็นพุทธสถานจตุรมุขทรงสี่เหลี่ยมผืนผ้า มี 3 ชั้น ชั้นที่ 2 เป็นซุ้มระเบียงล้อมรอบ ชั้นบนมีมณฑปประดิษฐานพระพุทธบาทสี่รอย สร้างในสมัยสมเด็จพระเจ้าปราสาททอง (ประมาณ พ.ศ. 2174)
ประวัติ
ปราสาทนครหลวง เริ่มสร้างขึ้นในสมัยสมเด็จพระเจ้าปราสาททอง โดยทรงโปรดให้ช่างไปถ่ายแบบมาจากปราสาทเมืองพระนครหลวง ประเทศกัมพูชา เพื่อเป็นที่พักร้อนก่อนที่จะเสด็จไปนมัสการรอยพระพุทธบาทจังหวัดสระบุรี ปราสาทนครหลวงสร้างไม่แล้วเสร็จในสมัยนั้น ต่อมาราวปี พ.ศ. 2352 ตาปะขาวปิ่น ได้สร้างวัดนครหลวงขึ้นโดยเอาปราสาทนครหลวง เข้าไปไว้ในเขตของวัดด้วย และมีการสร้างพระพุทธบาทสี่รอย ประดิษฐานไว้บนลานชั้นบนของปราสาท จากการดำเนินงานทางโบราณคดี ได้พบว่าวัตถุประสงค์แรกเริ่มของการสร้างปราสาท เป็นการสร้างเพื่อให้เป็นศาสนสถานในพระพุทธศาสนา มิใช่ที่ประทับระหว่างทางในการเสด็จไปนมัสการพระพุทธบาทดังที่เข้าใจกันมาแต่เดิม
ปราสาทนครหลวง ได้รับการขึ้นทะเบียนเป็นโบราณสถาน ตามประกาศกรมศิลปากร เรื่อง กำหนดจำนวนโบราณสถานสำหรับชาติ ในชื่อ พระนครหลวง
บุคคลที่เกิดในปี พ.ศ. 2498
ด้านล่างนี้เป็นบุคคลที่เกิดในปี พ.ศ. 2498
เรืออู่ลำเลียงพลสะเทินน้ำสะเทินบก
เรืออู่ลำเลียงพลสะเทินน้ำสะเทินบก (amphibious transport dock) หรือ เรือยกพลขึ้นบกขนาดใหญ่แบบอู่ลอย (แอลพีดี) (landing platform/dock; อักษรย่อ: LPD) เป็นเรือการสงครามสะเทินน้ำสะเทินบก, เรือรบที่จัดทหารลงเรือ และส่วนสำคัญต่อการขึ้นฝั่งของกำลังรบยกพลขึ้นบกสำหรับภารกิจการสงครามนอกประเทศ หลายกองทัพเรือกำลังใช้งานเรือประเภทนี้ โดยทั่วไปแล้วเรือจะถูกออกแบบมาเพื่อส่งกองกำลังเข้าสู่เขตสงครามทางทะเล แม้ว่าพวกเขาจะมีความสามารถในการใช้เฮลิคอปเตอร์ขนส่งอย่างสม่ำเสมอ
เรืออู่ลำเลียงพลสะเทินน้ำสะเทินบกปฏิบัติภารกิจของการลำเลียงพลสะเทินน้ำสะเทินบก, เรือบรรทุกสะเทินน้ำสะเทินบก และเรืออู่ระบายพล (แอลเอสดี) รุ่นเก่าโดยผสมผสานทั้งดาดฟ้าขึ้นลงของเครื่องบินและดาดฟ้าตอนที่มีฝาอับเฉาที่สามารถถ่วงท้องเรือ รวมถึงลดถ่วงท้องเรือเพื่อสนับสนุนเรือระบายพลหรือยานพาหนะสะเทินน้ำสะเทินบก ความแตกต่างที่สำคัญระหว่างแอลเอสดีและแอลพีดี คือ ในขณะที่ทั้งคู่มีลานจอดเฮลิคอปเตอร์ แต่แอลพีดีก็มีโรงเก็บเครื่องบินสำหรับการป้องกันและบำรุงรักษา ในกองทัพเรือสหรัฐ ชั้นใหม่ของแอลพีดีได้รับช่วงแอลเอสดีชั้นเก่า และทั้งกองทัพเรือกับเหล่านาวิกโยธินสหรัฐกำลังมองหาเรืออู่ลำเลียงพลสะเทินน้ำสะเทินบก เพื่อเป็นส่วนสำคัญของโครงการแอลเอกซ์(อาร์) เพื่อแทนที่เรืออู่ระบายพลของพวกเขา
คอลเกต
คอลเกต เป็นผลิตภัณฑ์เกี่ยวกับช่องปากอย่างยาสีฟัน แปรงสีฟัน ก่อตั้งโดยวิลเลียม คอลเกต และฟรานซิส สมิธ ในปี 1806 ในชื่อ Smith and Colgate ต่อมาในปี 1813 วิลเลียม คอลเกต ซื้อหุ้นกลับคืนมาและเปลี่ยนชื่อบริษัทเป็น William Colgate and Company เมื่อนายวิลเลียม คอลเกตเสียชีวิตแล้ว ในปี 1857 ชื่อบริษัทก็เปลี่ยนมาเป็น Colgate & Company และในปี 1873 ออกสินค้ายาสีฟันคอลเกต
อังโตนี ลอปึช
อังโตนี ลอปึช (Anthony Lopes; ) เกิดเมื่อวันที่ 1 ตุลาคม ค.ศ. 1990 เป็นนักฟุตบอลชาวโปรตุเกส ปัจจุบันเล่นให้กับลียง ในตำแหน่งผู้รักษาประตู
แหล่งข้อมูลอื่น
1990
คอลเกต
ต่อมาในปี 1928 ได้รวมตัวกับบริษัท Palmolive-Peet Company ซึ่งเป็นบริษัทผลิตสบู่ Palmolive จึงได้เปลี่ยนชื่อบริษัทเป็น Colgate Palmolive-Peet Company ในปีเดียวกันนั้นเอง ได้ออกสินค้าจำหน่ายไปทั่วโลก หลังจากนั้นได้เปลี่ยนชื่อบริษัทให้สั้นลงเป็น Colgate-Palmolive Company ซึ่งปัจจุบันจำหน่ายสินค้ามากกว่า 200 ประเทศ นอกจากนี้ยังมีแบรนด์อื่นๆที่อยู่ภายใต้ดูแล เช่น Palmolive, Protex, Sorriso, Kolynos, Axion, Soupline,Fab โดยในประเทศไทย บริหารงานโดย บริษัท คอลเกต-ปาล์มโอลีฟ (ประเทศไทย) จำกัด
สตาร์ วอร์ส (ภาพยนตร์)
สตาร์ วอร์ส (Star Wars) (ต่อมาเปลี่ยนชื่อเป็น สตาร์ วอร์ส เอพพิโซด 4 ความหวังใหม่ (Star Wars: Episode IV – A New Hope)) เป็นภาพยนตร์อเมริกันแนวมหากาพย์บันเทิงคดีอวกาศ ฉายเมื่อปี ค.ศ. 1977 เขียนบทและกำกับโดย จอร์จ ลูคัส สร้างโดยลูคัสฟิล์มและจัดจำหน่ายโดยทเวนตีท์เซนจูรีฟอกซ์ แสดงนำโดย มาร์ค ฮามิลล์, แฮร์ริสัน ฟอร์ด, แคร์รี ฟิชเชอร์, ปีเตอร์ คุชิง, อเล็ก กินเนสส์, เดวิด พราวส์, เจมส์ เอิร์ล โจนส์, แอนโทนี แดเนียลส์, เคนนี เบเกอร์และปีเตอร์ เมย์ฮิว เป็นภาพยนตร์เรื่องแรกของแฟรนไชส์และใน สตาร์ วอร์ส ไตรภาคเดิม และเป็นตอนที่สี่ใน "มหากาพย์สกายวอล์คเกอร์"
ลูคัสมีแนวคิดของภาพยนตร์บันเทิงคดีแนววิทยาศาสตร์แบบเดียวกับ แฟลชกอร์ดอน ช่วงเวลาที่เขาเพึ่งถ่ายทำ THX 1138 (1971) ภาพยนตร์เรื่องแรกของเขาเสร็จและเริ่มทำงานร่างบทแรกหลังการฉายของ อเมริกันกราฟฟิติ (1973) สตาร์ วอร์ส เน้นไปที่การเดินทางของ ลุค สกายวอล์คเกอร์ (ฮามิลล์) พร้อมกับ ฮาน โซโล (ฟอร์ด) และอดีตอาจารย์เจได โอบีวัน เคโนบี (กินเนสส์) พยายามปลดปล่อยและช่วยเหลือผู้นำฝ่ายกบฏ เจ้าหญิงเลอา (ฟิชเชอร์) จากเงื้อมมือของจักรวรรดิกาแลกติกและซิธลอร์ด ดาร์ธ เวเดอร์ (พราวส์, ให้เสียงโดย โจนส์) เหล่าวีรบุรุษได้เข้าร่วมกับพันธมิตรกบฏเพื่อพยายามทำลายดาวมรณะ สถานีอวกาศขนาดเท่าดวงดาวของเอมไพร์